**VALSTYBINĖS REIKŠMĖS KELIŲ NR. 1807 - 0,047 KM, 1816 - 7,790 KM,1827 - 2,224 KM PAPRASTASIS REMONTAS, ĮRENGIANT PĖSČIŲJŲ PERĖJAS, RANGOS DARBŲ SUTARTIS**

**NR. VPE-**

20 m. d.

Kaišiadorys

Kaišiadorių rajono savivaldybės administracija (toliau – Administracija), atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal Administracijos nuostatus (*kai pasirašo Administracijos direktorius; arba kai pasirašo kitas asmuo, pvz., valstybės tarnautojas, atliekantis Administracijos direktoriaus funkcijas, nurodomas kitas teisinis pagrindas: „veikiančio pagal Kaišiadorių rajono savivaldybės mero 202xxx potvarkį Nr.)* (toliau – Užsakovas) ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – Rangovas), veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, taip pat vadinami Šalimis, vadovaudamiesi Lietuvos Respublikos įstatymais, Administracijos \_\_\_\_\_\_\_\_\_\_\_\_\_\_\_ *(įrašomas pirkimo būdas)* viešojo pirkimo sąlygomis ir \_\_\_\_\_\_\_\_\_\_\_\_\_\_\_\_\_\_ Administracijos viešųjų pirkimų komisijos 20 \_\_\_\_\_\_\_\_\_\_\_\_ d. posėdžio protokolu Nr., sudarė šią rangos darbų pirkimo–pardavimo sutartį (toliau – Sutartis).

**SPECIALIOJI DALIS**

|  |  |  |
| --- | --- | --- |
|  | **Duomenys apie sutarties objektą:** | |
|  | Pavadinimas: Valstybinės reikšmės kelių Nr. 1807 - 0,047 km, 1816 - 7,790 km,1827 - 2,224 km paprastasis remontas, įrengiant pėsčiųjų perėjas, rangos darbai | |
|  | Adresas: Valstybinės reikšmės keliai: Nr. 1807 - 0,047 km, 1816 - 7,790 km,1827 - 2,224 km | |
|  | Objekto rūšis  *inžinerinis statinys* | |
|  | **Projektinė dokumentacija**  Valstybinės reikšmės rajoninio kelio Nr. 1816 Liutonys–Žiežmariai–Dovainonys paprastasis remontas, 7,790 km, įrengiant pėsčiųjų perėją, paprastojo remonto aprašas, Nr. P24-033-01-1816-PRA;  Valstybinės reikšmės rajoninio kelio Nr. 1807 Kaišiadorys–Antakalnis paprastasis remontas, 0,447 km, įrengiant pėsčiųjų perėją, paprastojo remonto aprašas, Nr. P24-033-02-1807-PRA;  Valstybinės reikšmės rajoninio kelio Nr. 1827 Kiemeliai–Gudiena paprastasis remontas, 2,224 km, įrengiant pėsčiųjų perėją, paprastojo remonto aprašas, Nr. P24-033-03-1827-PRA | |
|  | **Sutarties kainodara:** | |
|  | Sutarties kainos apskaičiavimo būdas: Fiksuotos kainos sutartis | |
|  | Pradinė Sutarties vertė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur (*įrašoma žodžiais*) be PVM. | |
|  | Bendra Sutarties kaina\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur (*įrašoma žodžiais*) su PVM. | |
|  | Sutarties kainos peržiūros sąlygos:  3.4.1.Sutarties kainos peržiūrai taikomas indeksas:  statybos sąnaudų elementų kainos indekso statinių pagal tipą klasifikatoriaus grupės „Inžineriniai statiniai“ pogrupio „Keliai ir gatvės“ kainų indeksas; | |
|  | **Atsiskaitymo sąlygos:** | |
|  | Mokėjimai už Darbus, finansuojamus Kelių priežiūros ir plėtros lėšomis, vykdomi per 3 darbo dienas, Užsakovui gavus lėšas iš AB „Via Lietuva“, bet ne vėliau kaip per 60 d. d.  Mokėjimai už Darbus, finansuojamus Kaišiadorių rajono savivaldybės biudžeto lėšomis, vykdomi per 30 (trisdešimt) kalendorinių dienų nuo sąskaitos faktūros gavimo dienos. | |
|  | **Darbų atlikimo terminai**  *2025 m. liepos 15 d.* | |
|  | **Papildomos nuostatos susijusios su Darbų atlikimo terminais:**  *Netaikoma* | |
|  | **Garantiniai terminai:** | |
|  | Pagrindinis Garantinis terminas akivaizdiems defektams: 5 metai. | |
|  | Garantinis terminas paslėptiems defektams (defektams paslėptuose statinio elementuose: konstrukcijose, vamzdynuose ir kt.): 10 metų. | |
|  | Garantinis terminas tyčia paslėptiems defektams: 20 metų. | |
|  | **Sutartinių prievolių vykdymo užtikrinimas:** | |
|  | Sutarties vykdymo užtikrinimo dydis: [10 %] nuo pradinės Sutarties vertės, \_\_\_\_\_\_\_\_\_\_\_\_\_\_\_\_ Eur (*suma žodžiais* ) | |
|  | Bauda pagal Bendrosios dalies 59 punktą: [5 %] nuo pradinės Sutarties vertės. | |
|  | Delspinigių dydis pagal Bendrosios dalies 56 punktą: 0,02 % nuo neapmokėtos sumos. | |
|  | Delspinigių dydis pagal Bendrosios dalies 57 punktą: 0,02 % nuo pradinės Sutarties vertės. | |
|  | Šalių rekvizitai: | |
|  | Užsakovas | Kaišiadorių rajono savivaldybės administracija |
| Faktinis buveinės adresas | Katedros g. 4, 56121 Kaišiadorys |
| Juridinio asmens kodas | 188773916 |
| Banko sąskaita | A. s. LT31 4010 0405 0008 0026  Bankas: Luminor bankas |
| Duomenys korespondencijai ir komunikacijai | Tel. (8 346) 20 480  El. paštas: [dokumentai@kaisiadorys.lt](mailto:dokumentai@kaisiadorys.lt) |
| Asmuo, atsakingas už sutarties vykdymo priežiūrą |  |
|  | Rangovas | *Įrašomas pavadinimas* |
|  | Faktinis buveinės adresas |  |
|  | Juridinio asmens kodas |  |
|  | Banko sąskaita |  |
|  | Duomenys korespondencijai ir komunikacijai |  |
|  | Rangovo atstovas | *(vardas, pavardė, kontaktiniai duomenys: tel., el. paštas)* |
|  | Subrangovai | *(išvardijami, jei tokie yra)* |
|  |  |  |
|  | Kitos nuostatos  *Netaikoma* | |
|  | Sutarties priedai: | |
|  | Priedas Nr. 1 | Pirkimo dokumentai (išskyrus dokumentus, kurie pridedami kaip atskiri Priedai, nurodyti žemiau); |
|  | Priedas Nr. 2 | Techninė specifikacija |
|  | Priedas Nr. 3 | Projektinė dokumentacija: parastojo remonto aprašai |
|  | Priedas Nr. 4 | Veiklų sąrašas (darbų grupių (etapų) kainų žiniaraštis) |
|  | Priedas Nr. 5 | Rangovo pasiūlymas |
|  | Priedas Nr. 6 | Sutarties kainos (įkainių) detalizacijos žiniaraštis (detalūs sąmatiniai skaičiavimai su darbų įkainiais) |

**RANGOS DARBŲ SUTARTIES**

**BENDROJI DALIS**

**I. SUTARTIES AIŠKINIMAS IR VARTOJAMOS SĄVOKOS**

1. Sutartyje, kur reikalauja kontekstas, žodžiai pateikti vienaskaita, gali turėti ir daugiskaitos prasmę ir atvirkščiai.
2. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme.
3. Diena Sutartyje reiškia kalendorinę dieną, darbo diena Sutartyje reiškia bet kurią darbo dieną, išskyrus šeštadienį, sekmadienį ir švenčių dienas, nurodytas Lietuvos Respublikos darbo kodekse.
4. Sutartį sudarantys dokumentai turi būti suprantami kaip paaiškinantys vienas kitą. Bet kokio Sutartį sudarančio dokumento nuostatų neatitikimo ar neaiškumo atveju toks neatitikimas aiškinamas dokumentus aiškinant tokia tvarka:
   1. Specialiosios dalies sąlygos turi viršenybę Bendrosios dalies sąlygų atžvilgiu;
   2. Sutarties sąlygos turi viršenybę priedų atžvilgiu;
   3. priedai, išvardyti Specialiojoje dalyje pateiktame sąraše aukščiau, turi viršenybę žemiau išvardytų priedų;
   4. tuo atveju, kai Šalių Susitarimu yra keičiama Sutarties sąlyga arba priedas, naujai sutartoji Sutarties sąlyga ar naujai sutartos priedo nuostatos turi viršenybę prieš pakeistąsias.
5. Sutartyje vartojamos sąvokos:
   1. **Atliktų darbų aktas** – dokumentas, kuriame Rangovas nurodo Darbus, atliktus per ataskaitinį laikotarpį, taip pat atliktus nuo Sutarties įsigaliojimo dienos iki ataskaitinio laikotarpio pradžios, jų kiekius bei bendras vertes ir kurio pagrindu Rangovas prašo Užsakovo sumokėti už Darbus, atliktus per ataskaitinį laikotarpį.
   2. **Bendroji dalis** – šios Sutarties dalis, kurioje išdėstytos bendrosios Sutarties sąlygos.
   3. **Darbai** – Techninėje specifikacijoje ir (arba) paprastojo remonto apraše nurodyti rangos darbai ir kiti su tuo susiję paslaugų teikimo, prekių tiekimo, darbų atlikimo veiksmai, kuriuos Rangovas privalo atlikti pagal Sutartį.
   4. **Darbų perdavimo-priėmimo aktas** – dokumentas,kuriuo Rangovas perduoda, o Užsakovas priima užbaigtus Darbus ir kuriuo Šalys patvirtina, kad Darbai yra užbaigti.
   5. **Garantinis terminas** – Specialiojoje dalyje nurodytas terminas, skaičiuojamas nuo visų Darbų priėmimo dienos (neįskaitytinai).
   6. **Darbų atlikimo grafikas** – Rangovo parengtas ir Užsakovo patvirtintas Darbų vykdymo tvarkaraštis, kuriame turi būti numatytas Darbų vykdymo eiliškumas ir tarpusavio priklausomybė, laikantis Darbams ir Darbų etapams, jei tokie numatyti, nustatytų terminų.
   7. **Objektas** – statinys (-iai), jo dalis arba statinių kompleksas, dėl kurio (-ių) remonto arba griovimo Šalys sudaro Sutartį.
   8. **Pirkimo dokumentai** – Pirkimo metu Užsakovo pateikti arba nurodyti dokumentai (kaip apibrėžta Lietuvos Respublikos viešųjų pirkimų įstatymo (toliau – VPĮ) 2 straipsnio 39 punkte), įskaitant Techninę specifikaciją ir (arba) paprastojo remonto aprašą, pagal kurių sąlygas Užsakovas organizavo ir atliko Pirkimą bei pripažino Rangovą jo laimėtoju.
   9. **Specialioji dalis –** Sutarties dalis, kurioje nurodytos konkrečios Sutarties sąlygos (tokios kaip pradinė Sutarties vertė, Darbų terminai ir pan.) bei kiti konkretūs duomenys (tokie kaip Šalys, Objektas ir pan.), išvardyti priedai, taip pat nurodyti Bendrojoje dalyje nurodytų sąlygų pakeitimai.
   10. **Sutarties kaina** – pagal Sutartį Rangovui mokėtina galutinė bendra suma.
   11. **Sutarties sąlygos** – visos Bendrojoje ir Specialiojoje dalyse išdėstytos Sutarties sąlygos.
   12. **Sutarties įvykdymas –** pagal Sutartį bus laikomas momentas, kai bus:
       * užbaigti visi Sutartyje numatyti Darbai;
       * pasirašytas Darbų priėmimo–perdavimo aktas ir ištaisyti visi defektai;
       * Užsakovui perduoti visi su Darbais susiję dokumentai, kuriuos teisėtai turi saugoti Užsakovas.
   13. **Techninė specifikacija** – dokumentas, kuriame pateikta techninių ir kitų reikalavimų visuma ir kuris yra vienas iš Pirkimo dokumentų ir Sutarties priedų.
   14. **Veiklų sąrašas** – Darbų grupių (etapų) žiniaraštis, užpildytas Rangovo siūlomomis Darbų kainomis. Veiklų sąrašas nurodo pagrindines Darbų, apibrėžtų Techninėje specifikacijoje ir (arba) projektiniuose dokumentuose, veiklas ir joms priskirtinas sumas.
6. Kitos Sutartyje vartojamos sąvokos atitinka Lietuvos Respublikos statybos įstatyme, Statybos reglamentuose ir kituose teisės aktuose nurodytas sąvokas.

**II. SUTARTIES OBJEKTAS**

1. Šia Sutartimi Rangovas įsipareigoja savo rizika pagal Sutartyje ir jos prieduose nustatytus reikalavimus atlikti ir užbaigti Darbus, perduoti atliktus Darbus Užsakovui ir parengti su Darbų įvykdymu susijusią Techninėje specifikacijoje nurodytą dokumentaciją (jei tokia reikalaujama), o Užsakovas – sudaryti Rangovui būtinas Darbams atlikti sąlygas, priimti tinkamai atliktų Darbų rezultatą ir sumokėti Sutartyje nustatytą kainą.

**III. SUTARTIES KAINA IR KAINODAROS TAISYKLĖS**

1. Sutarties kaina – Specialiosios dalies 3.3 papunktyje nurodyta pinigų suma, kurią Užsakovas privalo sumokėti Rangovui už faktiškai atliktus Darbus pagal Sutarties sąlygas. Į Sutarties kainą taip pat bus įskaičiuota visų papildomų darbų, kurie Sutarties vykdymo metu bus įsigyti vadovaujantis Bendrosios dalies XI skyriuje nustatyta tvarka ir sąlygomis, kaina.
2. Į Sutarties kainą yra įskaičiuoti visi Rangovo patiriami Darbų atlikimo kaštai, statybinių medžiagų, įrangos bei priemonių įsigijimo išlaidos, montavimas, Rangovo personalo darbas, priežiūra, paleidimas, derinimas bandymai (jei tokie reikalingi), netiesioginės išlaidos, visi Rangovo mokami mokesčiai, pelnas kartu su galimai numatoma Rangovo rizika, prievolės ir įsipareigojimai, apibrėžti Sutartyje ir atsirandantys ją vykdant, techninės dokumentacijos statybos užbaigimo komisijai ir (arba) deklaracijai surašyti parengimo išlaidos ir visos kitos išlaidos, susijusios su Sutarties įsipareigojimų vykdymu. Sutartyje nurodyta kaina apima visus Rangovo įsipareigojimus pagal Sutartį ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kuriuos, nors ir nebuvo tiesiogiai nustatyti Sutartyje, Rangovas turėjo ir galėjo numatyti ir įvertinti dar iki pasiūlymų pateikimo termino pabaigos.
3. Sutarties kaina Sutarties galiojimo metu nekeičiama, išskyrus Sutartyje nurodytus atvejus, kai, atsiradus nenumatytoms nuo Sutarties Šalių nepriklausančioms aplinkybėms, būtina pakeisti Darbus, jų atsisakyti arba įsigyti papildomų Darbų Bendrosios dalies X skyriuje nustatyta tvarka, arba kai Darbų kaina perskaičiuojama dėl mokestinių teisės aktų pasikeitimų bei kainų lygio pokyčio.
4. Padidėjus arba sumažėjus pridėtinės vertės mokesčio (toliau – PVM) tarifui, Darbų ir Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti toms sąskaitoms faktūroms, kurias Rangovas sudaro po Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos, be atskiro Šalių susitarimo.
5. Kitus, nei PVM, mokesčius, reglamentuojančių teisės aktų pakeitimai negali būti pagrindas peržiūrėti Sutarties kainą.
6. Sutarties kaina taip pat gali būti perskaičiuojama, jei Darbų trukmė yra ilgesnė nei 6 mėnesiai ir jeigu tam tikru laikotarpiu (kurio pradžia yra ne ankstesnė negu Rangovo galutinio pasiūlymo viešajame pirkime pateikimo data) Valstybės duomenų agentūros skelbiamo Specialiojoje dalyje nurodyto kainos indekso (toliau – Indeksas) pokytis, apskaičiuotas Bendrosios dalies 15 punkte nurodytu būdu, yra didesnis kaip 5 procentai.
7. Sutarties kainos perskaičiavimą gali inicijuoti bet kuri Sutarties Šalis. Atliekant perskaičiavimą, vadovaujamasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
8. Indekso pokytis apskaičiuojamas pagal nurodytą formulę:

K (proc.)= IPb / IPr x 100 – 100

Kur:

K – Indekso pokytis procentais;

IPr – Indekso reikšmė laikotarpio pradžioje;

IPb – Indekso reikšmė laikotarpio pabaigoje.

1. Neišmokėta Sutarties kainos dalis perskaičiuojama, neatliktų Darbų sąmatinę vertę (dėl jos neišmokėtą Sutarties kainos dalį) didinant / mažinant tiek procentų, kiek padidėjo / sumažėjo Indeksas (K), t. y. didinant / mažinant Bendrosios dalies 15 punkte nurodyta tvarka apskaičiuotu Indekso   
   (K) pokyčio dydžiu. Taip pat perskaičiuojama pradinė Sutarties vertė.
2. Šalys turi siekti sudaryti susitarimą dėl kainos perskaičiavimo per 20 darbo dienų nuo Šalies siūlymo perskaičiuoti kainą pateikimo dienos. Peržiūros momentas yra Šalies prašymo kitai Šaliai peržiūrėti Sutarties kainą gavimo diena. Tuo atveju, Valstybės duomenų agentūra nėra paskelbusi peržiūrai aktualios laikotarpio pabaigos Indekso reikšmės, Susitarimas pasirašomas nedelsiant po to, kai aktualūs duomenys paskelbiami.
3. Susitarime Šalys privalo nurodyti:
   1. Indekso reikšmę laikotarpio pradžioje(IPr); pirmojo perskaičiavimo atveju – laikotarpio pradžia – Rangovo galutinio pasiūlymo viešajame pirkime pateikimo diena, kitų perskaičiavimų atveju, paskutinio perskaičiavimo data;
   2. Indekso reikšmę laikotarpio pabaigoje(IPb);
   3. Indekso pokyčio dydį (K), apskaičiuotą Bendrosios dalies 15 punkte nurodyta tvarka;
   4. perskaičiuotą neišmokėtą Sutarties kainą bei įkainius (įskaitant Sutarties kainos (įkainių) detalizacijos žiniaraštyje nurodytus įkainius);
   5. perskaičiuotą pradinę Sutarties vertę;
   6. perskaičiuotą Sutarties įvykdymo užtikrinimo sumą (jeigu ji turi būti didinama pagal Bendrosios dalies 53 punktą) bei kitą perskaičiavimui reikšmingą informaciją.
4. Pirmoji Sutarties peržiūra gali būti atliekama ne anksčiau nei po 6 mėnesių po Sutarties įsigaliojimo ir po to Sutartis gali būti peržiūrima ne dažniau kaip kas 6 mėnesius.
5. Perskaičiuota Darbų kaina pradedama taikyti nuo susitarimo dėl Sutarties kainos perskaičiavimo įsigaliojimo dienos. Nauja Darbų kaina taikoma tik Užsakovo mokėjimams pagal Sutartį už Darbus atliktus po susitarimo dėl Sutarties kainos perskaičiavimo įsigaliojimo dienos.
6. Jeigu Darbai vėluoja dėl priežasčių, dėl kurių Rangovas neįgyja teisės į Darbų atlikimo termino pratęsimą, uždelstų Darbų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.
7. Visi Sutarties kainos pakeitimai įforminami rašytiniu Šalių susitarimu, kuris laikomas sudėtine Sutarties dalimi.

**IV. MOKĖJIMO TVARKA**

1. Mokėjimai už atliktus Darbus vykdomi pagal Rangovo pateiktas sąskaitas faktūras, Šalims pasirašius atliktų darbų aktus ir pažymą apie atliktų darbų ir išlaidų vertę ir tik esant galiojančiam Rangovo pateiktam Sutarties vykdymo užtikrinimui (jei jis numatytas).
2. Už atliktus Darbus Užsakovas apmoka Rangovui tarpiniais mokėjimais 1 kartą per mėnesį, per 30 (trisdešimt) kalendorinių dienų nuo PVM sąskaitos faktūros gavimo dienos, jei Specialiojoje dalyje nenustatyta kitaip.
3. Rangovas privalo iki einamojo mėnesio 25 d. pateikti Užsakovui Atliktų darbų aktą ir Pažymą apie atliktų Darbų vertę, jei Specialiojoje dalyje nenurodyta kitaip.
4. Užsakovas, gavęs Bendrosios dalies 25 punkte nurodytus dokumentus, per 10 darbo dienų privalo juos patvirtinti pasirašydamas, jei Darbai atlikti tinkamai, arba tuo atveju, jei Darbai atlikti netinkamai, pateikti pagrįstas pastabas Rangovui dėl Darbų trūkumų ir nurodyti terminą jiems pašalinti. Pašalinus trūkumus, Rangovas pakartotinai teikia Bendrosios dalies 25 punkte nurodytus dokumentus.
5. Po to, Užsakovo pasirašo pateiktus Bendrosios dalies 25 punkte nurodytus dokumentus, Rangovas privalo per 5 darbo dienas elektroniniu būdu naudodamasis informacinės sistemos „SABIS“ priemonėmis (https://sabis.nbfc.lt/) pateikti sąskaitą faktūrą. Sąskaitoje faktūroje Rangovas privalo nurodyti Sutarties sudarymo datą ir numerį.
6. Jeigu Užsakovas per Bendrosios dalies 26 punkte nustatytą terminą Rangovo pateiktų mokėjimo dokumentų nepatvirtina ir nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga. Tokiu atveju, pasibaigus Bendrosios dalies 26 punkte nurodytam terminui, Rangovas turi teisę pateikti sąskaitą faktūrą apmokėjimui Bendrosios dalies 27 punkte nustatyta tvarka.
7. Jeigu bet kuriuo metu po Atliktų darbų akto sudarymo paaiškėja, kad į jį įtraukti Darbai buvo atlikti netinkamai, Užsakovas privalo nedelsdamas pateikti dėl jų pretenziją Rangovui. Tokiu atveju Užsakovas turi teisę sulaikyti mokėjimus Rangovui, atitinkančius tokių Darbų vertę, iki tol, kai Rangovas pašalina nustatytus defektus ir Šalys tą patvirtina. Jeigu netinkamai atliktų Darbų vertė viršija likusią pagal Sutartį Rangovui mokėtiną Sutarties kainos dalį, Užsakovas turi teisę dėl tokio perviršio pareikšti mokėjimo reikalavimą pagal Sutarties įvykdymo užtikrinimą (jei toks numatytas) ir gautąją sumą sulaikyti kaip užstatą. Rangovui pašalinus defektus, Užsakovas privalo sumokėti Rangovui sulaikytąją (paimtą kaip užstatas) sumą kartu su artimiausiu eiliniu mokėjimu pagal Sutartį, o jeigu Užsakovas yra sumokėjęs visą Sutarties kainą, – per 15 dienų po to, kai Šalys patvirtina defektų pašalinimą.
8. Galutinį mokėjimą Rangovas gali gauti tik tada, kai:
   1. yra įvykdytos visos sąlygos, nurodytos Bendrosios dalies 38 punkte, t. y. kai Darbai laikomi užbaigtais ir Sutartyje nustatyta tvarka yra sudarytas Darbų perdavimo-priėmimo aktas;
   2. Rangovas yra apmokėjęs už elektrą, vandenį, dujas, šilumos tiekimą bei kitas paslaugas, jam suteiktas Darbų atlikimo vietoje;
   3. yra pašalinti visi defektai, nurodyti Darbų perdavimo-priėmimo metu.

**V. DARBŲ ATLIKIMO TERMINAI**

1. Rangovas Darbus pradeda įsigaliojus Sutarčiai. Darbų pradžia laikoma Statybvietės perdavimo-priėmimo akto pasirašymo diena arba kito Darbų atlikimo vietos perdavimo dokumento pasirašymo diena, arba Darbų atlikimo grafike nurodyta Darbų pradžios diena.
2. Rangovas privalo vykdyti Darbus laikydamasis Darbų terminų, nurodytų Specialiojoje dalyje ir Darbų atlikimo grafike.
3. Rangovas turi teisę netrukdomas vykdyti Darbus iki Darbams nustatyto termino pabaigos. Jeigu atsiranda šiame punkte išvardytos aplinkybės, kurios trukdo vykdyti Darbus ar jų dalį, Rangovas turi teisę į Darbų terminų pratęsimą tokia trukme, kiek dėl tokių aplinkybių poveikio faktiškai vėluoja Darbai:
   1. susidaro neįprastai nepalankios klimato sąlygos, kurios įtakoja Darbų atlikimą, tai yra tokios sąlygos, kurios yra neaprašytos Sutarties dokumentuose ir kurių profesionalus bei patyręs statybos darbų rangovas negalėjo numatyti Pirkimo metu iki pasiūlymų pateikimo termino pabaigos, įvertinęs Lietuvoje viešai skelbiamus klimato duomenis ir prognozes;
   2. dėl valdžios institucijų sprendimų ar kitų aplinkybių susidaro darbuotojų ar prekių, reikalingų Darbams vykdyti, trūkumas, kurio profesionalus ir patyręs Rangovas negalėjo numatyti pirkimo metu iki pasiūlymų pateikimo termino pabaigos;
   3. Darbų vėlavimą sąlygoja valdžios institucijų, energijos ar vandens tiekėjų sprendimai, veiksmai arba neveikimas, su sąlyga, kad Rangovas kruopščiai laikosi nustatytų valdžios institucijų, energijos ir vandens tiekėjų nustatytų procedūrų ir terminų;
   4. Darbų vėlavimą sąlygoja Užsakovo, Užsakovo personalo ar Bendrosios dalies 33.3 papunktyje nenurodytų trečiųjų asmenų, už kuriuos Rangovas neatsako, sprendimai, veiksmai arba neveikimas;
   5. atsiradę papildomi Darbai, be kurių negalima užbaigti Sutarties vykdymo;
   6. kitos aplinkybės, įvardytos Sutartyje kaip suteikiančios teisę Rangovui reikalauti pratęsti Darbų terminus.
4. Kiekvienu Bendrosios dalies 33 punkte nurodytu atveju Šalys privalo veikti pagal XI skyriuje „Sutarties pakeitimai“ nustatytus reikalavimus ir sudaryti susitarimą dėl Darbų terminų pratęsimo.
5. Sutarties vykdymo metu Darbų vykdymas gali būti sustabdytas dėl pasikeitusių aplinkybių, kai dėl jų negalima tęsti Darbų ir kai jos tampa žinomos po Sutarties sudarymo, ir kai Rangovas nebuvo prisiėmęs jų atsiradimo rizikos. Sustabdymo priežastys gali būti:
   1. Užsakovui būtinas papildomas laikas įvykdyti viešojo pirkimo procedūras, kurių neįvykdžius negalima tęsti Darbų;
   2. sustabdytas arba nepakankamas Darbų finansavimas;
   3. kitos aplinkybės, kurios nebuvo žinomos pirkimo vykdymo metu ir su kuriomis būtų susidūręs bet kuris rangovas ir (ar) užsakovas.
6. Darbų vykdymas sustabdomas pasirašant Šalių susitarimą dėl Darbų vykdymo sustabdymo, jei yra galimybė nurodant Darbų vykdymo sustabdymo trukmę (kalendorinėmis dienomis).
7. Sustabdžius Darbų vykdymą, Darbai neatliekami iki Darbų vykdymo atnaujinimo. Darbai atnaujinami, pasibaigus susitarime dėl Sutarties sustabdymo nurodytam terminui arba išnykus aplinkybėms, dėl kurių jie buvo sustabdyti, ir Šalims sudarius rašytinį susitarimą dėl Darbų atnaujinimo. Atnaujinus Darbų vykdymą, Darbai atliekami per jiems likusį laikotarpį (laiką), kuris buvo likęs iki Darbų vykdymo sustabdymo.

**VI. DARBŲ PABAIGA IR DARBŲ PERDAVIMAS-PRIĖMIMAS**

1. Darbai laikomi užbaigtais tuomet, kai yra įvykdytos visos šios sąlygos:
   1. Rangovas atliko ir užbaigė visus Darbus pagal Sutarties ir teisės aktų reikalavimus ir pateikė Užsakovui visus Atliktų darbų aktus (ar kitus Specialiojoje dalyje nurodytus dokumentus) ir Užsakovas patvirtino visus Atliktų darbų aktus (ar kitus Specialiojoje dalyje nurodytus dokumentus);
   2. buvo atlikti visi Techninėje specifikacijoje, paprastojo remonto apraše (jei toks buvo parengtas), Rangovo pasiūlyme ir Įstatymuose numatyti Darbų, Objekto, jo sudėtinių dalių ir įrenginių bandymai ir kontroliniai matavimai kurie turi būti atlikti iki Darbų perdavimo, ir buvo pasiekti teigiami rezultatai, taip pat Rangovas perdavė Užsakovui Rangovo atliktų bandymų ir kontrolinių matavimų rezultatų dokumentus, įrodančius teigiamus rezultatus;
   3. Rangovas parengė ir perdavė Užsakovui visus dokumentus, susijusius su Darbų vykdymu, kuriuos Rangovas privalo parengti ir perduoti Užsakovui pagal teisės aktų ir Sutarties reikalavimus;
   4. Rangovas pateikė Užsakovui garantinių įsipareigojimų įvykdymo užtikrinimą, jei toks numatytas Specialiojoje dalyje;
   5. Rangovas įvykdė kitas sąlygas, numatytas Įstatymuose, Techninėje specifikacijoje, paprastojo remonto apraše (jei toks buvo parengtas) ir (arba) Rangovo pasiūlyme, kurios turi būti įvykdytos tam, kad būtų laikoma, jog Darbai yra užbaigti, ir pateikė Užsakovui tą įrodančius dokumentus.
2. Rangovas Užbaigęs Darbus privalo juos perduoti Užsakovui, o Užsakovas privalo tinkamai atliktus Darbus priimti.
3. Rangovas, užbaigęs Darbus, privalo pateikti prašymą Užsakovui dėl Darbų perdavimo–priėmimo su parengtu Darbų perdavimo–priėmimo aktu bei kartu pateikti dokumentus, nurodytus Bendrosios dalies 38 punkte.
4. Užsakovas per 10 darbo dienų (arba per Specialiojoje dalyje ar Techninėje specifikacijoje nurodytą kitą terminą) po Rangovo prašymo gavimo privalo peržiūrėti gautus dokumentus, patikrinti Darbus ir:
   1. priimti Darbus pasirašydamas Darbų perdavimo–priėmimo aktą;

arba

* 1. priimti Darbus su išlygomis, pasirašydamas Darbų perdavimo–priėmimo aktą ir Darbų patikrinimo metu sudarytą defektų aktą, kuriame Užsakovas privalo nurodyti per Darbų priėmimą pastebėtus Objekto, Statybos darbų, Statybos produktų, Rangovo dokumentų defektus;

arba

* 1. atsisakyti priimti Darbus ir pateikti (arba išsiųsti) rašytinę motyvuotą pretenziją Rangovui dėl netinkamo Darbų įvykdymo ir (ar) nebaigtų Darbų.

1. Šalys privalo teisės aktų nustatyta tvarka įforminti statybvietės perdavimo–priėmimo aktą tuo pačiu metu, kai jos sudaro Darbų perdavimo–priėmimo aktą.
2. Užsakovas turi teisę atsisakyti priimti Darbus, jeigu jie nėra užbaigti arba yra nustatoma nukrypimų nuo teisės aktų ir Sutarties reikalavimų, bloginančių Objekto kokybę, – tai yra, kai Objektas neturi teisės aktuose ir (ar) Sutartyje numatytų arba įprastai reikalaujamų savybių ir (arba) negali būti naudojamas pagal paskirtį per numatytąją Objekto gyvavimo trukmę.
3. Jeigu Darbai yra užbaigti, bet nustatoma jų neesminių defektų, kurie ir jų pašalinimo darbai netrukdo Užsakovui naudotis Objektu pagal paskirtį, Užsakovas privalo priimti Darbus su išlygomis, sudaryti Defektų aktą ir nustatyti protingus technologiškai pagrįstus terminus Rangovui pašalinti defektus.
4. Rangovas privalo neatlygintinai pašalinti visus defektus, už kuriuos atsako Rangovas per Užsakovo nurodytus protingus technologiškai pagrįstus terminus.
5. Jeigu Užsakovas nepriima Darbų per Bendrosios dalies 41 punkte nustatytą terminą ir nepateikia (neišsiunčia) Rangovui motyvuoto atsisakymo juos priimti, Rangovas turi teisę perduoti Darbus ir statybvietę Užsakovui vienašališkai ir tokiu atveju laikoma, kad Užsakovas priėmė Darbus ir statybvietę.

**VII. ŠALIŲ TEISĖS IR PAREIGOS**

1. Užsakovas turi teisę:
   1. bet kuriuo Sutarties vykdymo momentu kontroliuoti ir prižiūrėti atliekamų Darbų eigą ir kokybę bei Darbų atlikimo grafiko laikymąsi, tikrinti tiekiamų medžiagų kokybę;
   2. teikti pastabas dėl Rangovo atliekamų Darbų kokybės ir atitikties ir pareikalauti šalinti trūkumus;
   3. teikti Rangovui būtinus nurodymus šioje Sutartyje numatytiems Darbams atlikti ir reikalauti jų įvykdymo;
   4. nemokėti už nekokybiškai atliktus Darbus arba sustabdyti Darbus, jeigu Rangovas nesilaiko įstatymų, normatyvinių statybos techninių dokumentų ir normatyvinių statinio saugos ir paskirties dokumentų reikalavimų;
   5. atsisakyti Darbų (jų dalies, įrenginių sumontavimo) vykdymo, jeigu Darbų vykdymas tampa netikslingas;
   6. nepriimti teisės aktų ir Sutarties reikalavimų neatitinkančių Darbų;
   7. nustatęs, kad Darbai atlikti pavėluotai, apie tai informavęs Rangovą, iš mokėtinų sumų išskaičiuoti delspinigius;
   8. Bet kuriuo metu pareikalauti Rangovo pateikti dokumentus, pagrindžiančius darbų metu naudojamų prekių (ar jo dalių) kilmę.
2. Užsakovas įsipareigoja:
   1. pateikti Rangovui visus darbams atlikti reikalingus dokumentus ir informaciją sudaryti visas būtinąsias, nuo Užsakovo priklausančias, sąlygas, reikalingas Sutarčiai įvykdyti;
   2. jei numatyta Specialiojoje dalyje, paskirti Techninį prižiūrėtoją, kuris, vadovaudamasis statybos techniniais reglamentais, vykdys Darbų techninę priežiūrą. Statinio statybos techninės priežiūros funkcijai atlikti negali būti paskirtas Rangovas, Subrangovas ar Rangovo personalas;
   3. bendradarbiauti su Rangovu vykdant šią Sutartį;
   4. priimti tinkamai atliktus Darbus iš Rangovo ir už juos atsiskaityti;
   5. jei yra galimybė ir tai būtina, įvertinus Darbų pobūdį, suteikti Rangovui prisijungimus prie elektros, vandens, dujų, šilumos tinklų ar suteikti teisę naudotis kitomis paslaugomis, kurias galima gauti Darbų atlikimo vietoje, tokiomis pačiomis kainomis, kurios galioja Užsakovui, išskyrus jei Specialioje dalyje nenumatyta kitaip;
   6. paskirti įsakymu asmenis, atsakingus už Sutarties vykdymo priežiūrą.
3. Rangovas turi teisę:
   1. gauti visą reikalingą informaciją ir dokumentus, būtinus Darbų įgyvendinimui;
   2. gauti Sutartyje nurodytą atlygį už tinkamai ir laiku atliktus bei perduotus Darbus;
   3. suderinęs su Užsakovu, įrengti statybvietėje (Darbų atlikimo vietoje) laikinus statinius, konstrukcijas ir įrenginius;
   4. laikydamasis saugos bei visų kitų norminių teisės aktų reikalavimų, statybvietėje iškrauti, priimti ir sandėliuoti Darbams reikalingas statybines medžiagas, gaminius, įrenginius, komplektuojamąsias detales ir statybos techniką.
4. Rangovas įsipareigoja:
   1. iki Darbų pradžios pateikti Užsakovui įrodymą, kad Rangovas yra apdraudęs savo civilinę atsakomybę, ir pateikti draudimo liudijimų (polisų) tinkamai patvirtintas kopijas. Privalomojo draudimo sutartys turi galioti nuo Darbų pradžios datos ir galioti ne trumpiau kaip iki statybvietės perdavimo–priėmimo užbaigus Darbus dienos;
   2. ne vėliau kaip per 5 darbo dienas nuo Sutarties įsigaliojimo dienos pateikti Užsakovui įsakymą dėl darbų vadovo paskyrimo;
   3. ne vėliau kaip per 10 darbo dienų nuo Sutarties įsigaliojimo dienos arba per kitą Techninėje specifikacijoje nurodytą terminą parengti ir pateikti Užsakovui detalų Darbų atlikimo grafiką bei Sutarties kainos (įkainių) detalizacijos žiniaraštį, kuriame rangovas privalo detalizuoti Rangovo pasiūlyme nurodytą pradinę Sutarties vertę;
   4. jeigu Darbai atsilieka nuo Darbų atlikimo grafiko, suderinęs su Užsakovu, atnaujinti Darbų atlikimo grafiką taip, kad nebūtų pažeisti Darbų terminai, ir pateikti Užsakovui paaiškinimus, kokiais būdais paspartins Darbus (*pvz., pailgins darbo valandas ar pamainų skaičių, padidins Rangovo personalo skaičių, padidins Priemonių skaičių ar pakeis Priemones kitokiomis, darys Statybos darbus lygiagrečiai ir pan.*); atnaujintame Darbų atlikimo grafike turi būti pažymėti visi atnaujinimai tokiu būdu, kad būtų lengva juos pastebėti; sąlyga dėl paaiškinimo netaikoma, kai Rangovas įgyja teisę į Darbų terminų pratęsimą, – tokiu atveju Rangovas turi atnaujinti Darbų atlikimo grafiką, atsižvelgdamas į pratęstus Darbų terminus;
   5. laiku pradėti, atlikti, užbaigti ir perduoti Užsakovui visus Darbus laikantis įstatymų, normatyvinių statybos techninių dokumentų ir normatyvinių statinio saugos ir paskirties dokumentų reikalavimų ir ištaisyti Darbo trūkumus. Jeigu Rangovas darbo trūkumų nepašalina per nurodytą laiką ir darbo trūkumus šalina Užsakovas, tai Rangovas apmoka trūkumų šalinimo išlaidas;
   6. bendradarbiauti su Užsakovu, operatyviai ir neatlygintinai pašalinti pastebėtus Darbų trūkumus bei išspręsti visus su tuo susijusius klausimus;
   7. nedelsdamas, bet ne vėliau kaip per 3 darbo dienas nuo atitinkamų aplinkybių atsiradimo / paaiškėjimo, raštu informuoti Užsakovą apie atsiradimą aplinkybių, keliančių grėsmę tinkamai atlikti Darbus, jų kokybei ir pan.;
   8. tinkamai naudotis privažiavimo į statybvietę keliais ir dėti visas pastangas, kad visus kelius, kuriais važiuoja Rangovo arba Rangovo personalas, apsaugotų nuo žalos; atstatyti sugadintus privažiavimo į statybvietę kelius arba atlyginti Užsakovui ar tretiesiems asmenims žalą už privažiavimo kelių į statybvietę sugadinimą, jei tai atsitiko dėl Rangovo arba Rangovo personalo veiksmų, įskaitant subrangovus;
   9. įrengti reikiamus laikinus vandens tiekimo ar ryšio tinklus, laikinus statinius ar patalpas, laikinus kelius ir apsirūpinti Darbų vykdymui reikiamos energijos, vandens tiekimo ar ryšio paslaugų teikimu statybvietėje ir už jas apmokėti;
   10. tuo atveju, jei Užsakovas suteikia galimybę Rangovui prisijungti prie esamų elektros, vandens, dujų, šilumos tinklų ar suteikia teisę naudotis kitomis paslaugomis, savo sąskaita ir rizika pasirūpinti visais būtinais apskaitos prietaisais tam, kad būtų galima išmatuoti sunaudotus paslaugų kiekius ir apmokėti už šias paslaugas tokiomis pačiomis kainomis, kurios galioja Užsakovui, pagal Užsakovo pateiktas sąskaitas, sąskaitose nurodytais terminais;
   11. laiku ir tinkamai informuoti Užsakovą apie atliktus Darbus bei pateikti atliktų Darbų aktus, išrašyti sąskaitas faktūras, kitą Darbų vykdymo dokumentaciją;
   12. Užsakovui paprašius informacijos, ne vėliau kaip per 3 darbo dienas raštu pranešti Užsakovui apie Darbų eigą, rezultatus, pateikti kitą su Darbų vykdymu susijusią informaciją;
   13. užtikrinti, kad visi Darbus atliekantys fiziniai asmenys turėtų teisės aktų nustatyta tvarka nustatyta tvarka suformuotą skaidriai dirbančio asmens identifikavimo kodą (kai jiems kodas negali būti suformuotas, – kode užšifruojamus duomenis pagrindžiančius dokumentus) arba identifikavimo priemonę ir, esant poreikiui, jį (ją) pateiktų Lietuvos Respublikos statybos įstatymo nustatytais atvejais ir tvarka;
   14. vykdant Darbus laikytis viešojo pirkimo sąlygose nurodytų aplinkos apsaugos reikalavimų;
   15. atlyginti nuostolius, atsiradusius dėl netinkamo Darbų vykdymo;
   16. tinkamai vykdyti kitus įsipareigojimus, numatytus Sutartyje ir galiojančiuose teisės aktuose.
5. Užsakovas ir Rangovas taip pat turi kitas teises ir pareigas, numatytas Sutartyje ir Lietuvos Respublikoje galiojančiuose teisės aktuose.

**VIII. SUTARTINIŲ PRIEVOLIŲ ĮVYKDYMO UŽTIKRINIMAS**

1. Rangovas privalo per 10 darbo dienų po Sutarties sudarymo pateikti Užsakovui Sutarties įvykdymo užtikrinimą. Užtikrinimo suma nustatoma Specialiojoje dalyje.
2. Viso Sutarties vykdymo metu užtikrinimo suma turi būti ne mažesnė nei Specialiojoje dalyje nurodytas procentinis dydis nuo pradinės Sutarties vertės. Jeigu vykdant Sutartį Sutarties kaina tampa didesnė negu pradinė Sutarties vertė, Rangovas privalo padidinti Sutarties įvykdymo užtikrinimo sumą, kad ji būtų ne mažesnė negu Specialiojoje dalyje nurodytas procentinis dydis nuo Sutarties kainos be PVM, ir pateikti tą patvirtinančius dokumentus Užsakovui per 10 darbo dienų nuo Susitarimo, pagal kurį padidėja Sutarties kaina (pradinė Sutarties vertė), sudarymo dienos. Rangovas privalo tokia pačia tvarka padidinti Sutarties įvykdymo užtikrinimo sumą kiekvieną kartą, kai padidėja Sutarties kaina.
3. Sutarties įvykdymo užtikrinimo sąlygos (Sutarties užtikrinimas, neatitinkantis nustatytų reikalavimų, nebus priimamas):
   1. Sutarties įvykdymo užtikrinimas turi būti besąlyginis, neatšaukiamas, pirmo pareikalavimo banko (garanto) arba draudimo bendrovės (draudiko) įsipareigojimas sumokėti Užsakovui jo reikalaujamą sumą, jeigu Užsakovas pateikia mokėjimo reikalavimą ir jame nurodo, (a) kad Rangovas pažeidė savo įsipareigojimą (-us) pagal Sutarties sąlygas, ir (b) Rangovo padarytus pažeidimus. Laidavimo draudimo atveju draudžiamuoju įvykiu turi būti laikomas pirmasis Užsakovo pareikalavimas sumokėti draudimo išmoką dėl sutartinių įsipareigojimų neįvykdymo;
   2. reikalaujama pagal Sutarties įvykdymo užtikrinimą suma turi būti išmokama ne vėliau nei per 10 dienų po Užsakovo mokėjimo reikalavimo pateikimo garantui arba draudikui;
   3. Sutarties įvykdymo užtikrinimas turi įsigalioti ne vėliau negu jo pateikimo Užsakovui dieną;
   4. Sutarties įvykdymo užtikrinime nurodytas jo galiojimo terminas turi būti ne trumpesnis negu 30 dienų po numatomos galutinio Darbų perdavimo–priėmimo akto sudarymo dienos. Rangovas privalo užtikrinti, kad Sutarties įvykdymo užtikrinimas galiotų ir būtų teisiškai įvykdomas nuo jo išdavimo dienos iki tol, kol sueis 30 dienų terminas po to, kai, užbaigus visus Darbus, bus sudarytas Darbų perdavimo–priėmimo aktas;
   5. jeigu Darbų terminas yra ilgesnis negu 1 metai, Rangovas turi teisę pateikti 1 metus galiojantį Sutarties įvykdymo užtikrinimą, tačiau privalo kasmet pratęsti Sutarties įvykdymo užtikrinimo galiojimo terminą;
   6. jeigu likus 30 dienų iki Sutarties įvykdymo užtikrinimo galiojimo pabaigos paaiškėja, kad Sutarties įvykdymo užtikrinime nurodytas jo galiojimo terminas yra trumpesnis nei Bendrosios dalies 54.4 papunktyje nurodytas terminas, Rangovas privalo pratęsti Sutarties įvykdymo užtikrinimo galiojimą ir pateikti Užsakovui tai patvirtinantį dokumentą ne vėliau negu likus 14 dienų iki Sutarties įvykdymo užtikrinimo galiojimo pabaigos;
   7. jeigu Užsakovas pagal Bendrosios dalies 54.5 papunktį laiku negauna Sutarties įvykdymo užtikrinimo pratęsimą patvirtinančio dokumento, Užsakovas turi teisę pareikalauti sumokėti visą Sutarties įvykdymo užtikrinimo sumą, kad ją pasiliktų kaip Rangovo sutartinių įsipareigojimų įvykdymo užtikrinimą (užstatą) ir ja pasinaudotų, jeigu Rangovas tinkamai nevykdo savo sutartinių įsipareigojimų. Tuo tikslu Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Užsakovui jo mokėjimo reikalavime nurodytą sumą, jeigu likus 30 dienų iki užtikrinimo galiojimo pabaigos nėra sudarytas Statybvietės perdavimo–priėmimo aktas, Rangovas nepratęsė užtikrinimo galiojimo termino ir (arba) nepateikė Užsakovui tą patvirtinančio dokumento likus 14 dienų iki užtikrinimo galiojimo pabaigos;
   8. Sutarties įvykdymo užtikrinime turi būti numatytas garanto arba draudiko besąlyginis įsipareigojimas sumokėti Užsakovui jo mokėjimo reikalavime nurodytą sumą tiek kompensuoti Užsakovo jau patirtoms išlaidoms dėl Rangovo pažeidimų, tiek apmokėti realioms būsimoms Užsakovo išlaidoms;
   9. Sutarties įvykdymo užtikrinimo suma gali būti mažinama tik garanto ar draudiko išmokėtomis sumomis;
   10. turi būti numatyta, kad Užsakovas gali pateikti garantui arba draudikui mokėjimo reikalavimą ir jį teikiančio asmens įgaliojimus įrodančius dokumentus elektroniniu būdu, aiškiai aprašytu Sutarties įvykdymo užtikrinime.
   11. Užsakovas turi teisę sulaikyti mokėjimus Rangovui iki tol, kol Rangovas pateikia Užsakovui Sutarties įvykdymo užtikrinimą, kurio suma yra padidinta pagal Bendrosios dalies 53 punkto reikalavimus. Užsakovas turi teisę sulaikyti ne daugiau negu suma, kuria Rangovas privalo padidinti Sutarties įvykdymo užtikrinimą.
   12. Jeigu paaiškėja, kad Sutarties įvykdymo užtikrinimą išdavęs asmuo tapo nemokus, neįvykdo įsipareigojimų Užsakovui arba kitiems ūkio subjektams ar netinkamai juos vykdo, Rangovas privalo nedelsdamas, bet ne vėliau nei per 10 darbo dienų nuo Užsakovo reikalavimo, pateikti Užsakovui naują Sutarties įvykdymo užtikrinimą, atitinkantį šiame skyriuje nurodytas sąlygas. Iki tol Užsakovas turi teisę sustabdyti mokėjimus Rangovui pagal Sutartį, neviršijančius Sutarties įvykdymo užtikrinimo sumos.
4. Užsakovas turi teisę pateikti mokėjimo reikalavimą asmeniui, išdavusiam Sutarties įvykdymo užtikrinimą, dėl sumų, kurias jis turi teisę gauti pagal Sutartį, jeigu:
   1. Užsakovas laiku negauna Sutarties įvykdymo užtikrinimo pratęsimą patvirtinančio dokumento. Tokiu atveju Užsakovas turi teisę pareikalauti sumokėti visą neišmokėtą Sutarties įvykdymo užtikrinimo sumą, kad ją pasiliktų kaip Rangovo sutartinių įsipareigojimų įvykdymo užtikrinimą (užstatą) ir ja pasinaudotų, jeigu Rangovas tinkamai nevykdo savo sutartinių įsipareigojimų;
   2. Rangovas nesumoka sumos, kurią privalo sumokėti Užsakovui pagal Sutartį, įskaitant netesybas už Darbų vėlavimą, per 30 dienų po Užsakovo rašytinio reikalavimo gavimo. Tokiu atveju Užsakovas turi teisę pareikalauti sumokėti jam Rangovo nesumokėtą sumą;
   3. Rangovas neįvykdo kitų sutartinių įsipareigojimų, nei nurodyti 55.1 ir 55.2 papunkčiuose, per 30 dienų po Užsakovo rašytinio reikalavimo gavimo. Tokiu atveju Užsakovas turi teisę pareikalauti sumokėti tokią Sutarties įvykdymo užtikrinimo sumą, kokia yra reikalinga Užsakovui tam, kad Užsakovas už Rangovą įvykdytų jo neįvykdytus sutartinius įsipareigojimus;
   4. atsiranda Sutartyje arba įstatymuose numatytos aplinkybės, suteikiančios teisę Užsakovui nutraukti Sutartį dėl Rangovo kaltės. Tokiu atveju Užsakovas turi teisę pareikalauti sumokėti visą neišmokėtą Sutarties įvykdymo užtikrinimo sumą ir ją panaudoti tam, kad Užsakovas už Rangovą įvykdytų jo neįvykdytus sutartinius įsipareigojimus;
   5. kitais atvejais, kai Rangovas pažeidžia sutartinius įsipareigojimus.
5. Užsakovas, nepagrįstai uždelsęs atsiskaityti už atliktus Darbus nustatytuoju laiku, moka Rangovui Specialiojoje dalyje nustatyto dydžio delspinigius už kiekvieną uždelstą dieną nuo neapmokėtos sumos.
6. Rangovas, nepagrįstai uždelsęs atlikti Darbus pagal Sutartį arba dėl savo kaltės pavėlavęs įvykdyti kitus įsipareigojimus Sutartyje nustatytais terminais, moka Užsakovui Specialiojoje dalyje nustatyto dydžio delspinigius už kiekvieną uždelstą dieną ir atlygina dėl to Užsakovo patirtus nuostolius.
7. Tuo atveju, jei Rangovas įgyja teisę į Darbų termino pratęsimą, tačiau dėl kokių nors priežasčių Darbų terminai negali būti pratęsti, už šį laikotarpį, t. y. tiek, kiek Rangovas įgijo teisę į Darbų terminų pratęsimą ir praleido Darbų terminą, delspinigiai neskaičiuojami.
8. Šalis, padariusi esminį Sutarties pažeidimą, dėl kurio buvo nutraukta Sutartis, ar neteisėtai vienašališkai nutraukusi Sutartį, kitai Šaliai atlygina visus jos dėl to patirtus nuostolius ir sumoka Specialiojoje dalyje nustatyto dydžio baudą. Šalis privalo sumokėti baudą per 10 darbo dienų nuo kitos Šalies rašytinio pareikalavimo gavimo dienos. Užsakovas turi teisę išskaičiuoti baudą iš Rangovui mokėtinų sumų.

**IX. GARANTINIAI TERMINAI**

1. Garantiniai terminai yra nustatyti Specialiojoje dalyje. Objekto Garantiniai terminai prasideda visų Darbų priėmimo dieną (neįskaitytinai).
2. Garantiniai terminai sustabdomi tiek laiko, kiek Užsakovas negali tinkamai ir (arba) visapusiškai naudoti Objekto dėl nustatytų defektų ar jų sąlygotos žalos, už kuriuos atsako Rangovas. Jeigu Užsakovas dėl defektų ar jų sąlygotos žalos negali naudoti tik apibrėžtos Objekto dalies, Garantiniai terminai sustabdomi tik tokios dalies atžvilgiu.
3. Rangovas neatsako už defektus, kurie atsirado dėl Statybos darbų ar Objekto normalaus susidėvėjimo, jų netinkamo naudojimo ar priežiūros arba Užsakovo arba trečiųjų asmenų kaltės, su sąlyga, kad nėra Rangovo kaltės dėl tokių defektų arba Statybos darbų ar Objekto netinkamo naudojimo ar priežiūros.

**X. DARBŲ KEITIMAS, ATSISAKYMAS IR PAPILDOMI DARBAI**

1. Jei dėl nenumatytų, nuo Šalių nepriklausančių aplinkybių, racionaliai naudojant Darbų vykdymui skirtas lėšas:
   1. Sutartyje numatytą atskirą darbą būtina keisti kitu darbu, Rangovas raštu kreipiasi į Užsakovą ir pagrindžia aplinkybes, sąlygojančias būtinybę atlikti Darbų pakeitimus. Kartu Rangovas pateikia nevykdytinų darbų lokalinę sąmatą, kurioje nurodo nevykdytinų darbų kainas, apskaičiuotas pagal Sutarties kainos (įkainių) detalizacijos žiniaraštį, bei siūlymą dėl keistinų darbų, t. y. vietoj nevykdomų darbų siūlomų atlikti darbų lokalinę sąmatą, kurioje nurodo siūlomų atlikti darbų kainas, apskaičiuotas pagal Sutarties kainos (įkainių) detalizacijos žiniaraštį;
   2. būtina / tikslinga atsisakyti atskirų Sutartyje numatytų Darbų (ar jų dalies) ar būtina / tikslinga mažinti Darbų apimtis, Rangovas raštu kreipiasi į Užsakovą ir pagrindžia aplinkybes, sąlygojančias būtinybę / tikslingumą atsisakyti atskirų Sutartyje numatytų Darbų (ar jų dalies), ar mažinti Darbų apimtis ir pateikia Užsakovui nevykdytinų darbų lokalines sąmatas, kuriose nurodo nevykdytinų darbų kainas, apskaičiuotas pagal Sutarties kainos (įkainių) detalizacijos žiniaraštį;
   3. paaiškėja, kad reikia papildomų darbų, kurie nebuvo įtraukti į šią Sutartį, tačiau be kurių negalima užbaigti Sutarties vykdymo, Rangovas raštu kreipiasi į Užsakovą ir pagrindžia aplinkybes, sąlygojančias papildomų darbų būtinybę ir pateikia papildomų darbų detalią lokalinę sąmatą, kurioje nurodo papildomų darbų kainas, bei siūlymą dėl papildomų darbų; papildomų darbų kainos, apskaičiuojamos pateikiamais būdais (nustatant aukščiau esančio būdo taikymo prioritetą):
      1. pritaikant Sutarties kainos (įkainių) detalizacijos žiniaraštyje nurodytus darbų įkainius;
      2. pritaikant Sutarties kainos (įkainių) detalizacijos žiniaraštyje numatytus panašių darbų įkainius; šiuo atveju panašiu darbu laikytinas toks darbas, kuris yra panašaus pobūdžio ir (arba) atliekamas panašiomis sąlygomis kaip kuris nors kitas Sutartyje numatytas atskiras darbas; panašius darbus nustato Užsakovas;
      3. vadovaujantis sąmatų skaičiavimo programos *SISTELA* duomenų bazėje nurodytomis Darbų kainomis, patvirtintomis laikotarpiu, kada buvo nustatytas papildomų Darbų poreikis;
      4. jei papildomų ir/ar nevykdomų darbų kainos neįmanoma apskaičiuoti pagal Bendrosios dalies 63.3.3 papunktyje nurodytą sąmatų skaičiavimo programą, papildomų / nevykdomų darbų kaina nustatoma įvertinus pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, sąnaudos) bei netiesiogines (pridėtinių išlaidų ir pelno) išlaidas, kurios negali būti didesnės už bendrą vidutinę rinkos kainą (įvertinus visas išlaidas – tiesiogines ir netiesiogines), kuri nustatoma pasirinktinai įvertinus ne mažiau kaip trijų kitų rinkoje esančių ūkio subjektų darbų kainas, išskyrus tuos atvejus, kai rinkoje nėra tiek ūkio subjektų.
2. Šalims susiderinus dokumentus (Užsakovui pritarus Bendrosios dalies 63 punkte nurodytomis sąlygomis Rangovo pateiktam kreipimuisi ir pateiktoms lokalinėms sąmatoms), pasirašomas rašytinis Susitarimas dėl darbų pakeitimo, atsisakymo ar papildomų darbų, kuris laikomas sudėtine Sutarties dalimi.
3. Šalys turi teisę sudaryti Susitarimus dėl papildomų darbų su sąlyga, kad nepažeidžiamos VPĮ 89 straipsnyje nurodytos vertės.

**XI. SUTARTIES PAKEITIMAI**

1. Sutarties sąlygos Sutarties galiojimo laikotarpiu gali būti keičiamos Sutartyje ir VPĮ nustatyta tvarka ir atvejais. Sutarties keitimas galioja tik tuo atveju, jei jis yra sudaromas rašytiniu Šalių susitarimu.
2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų. Šalims tarpusavyje susitarus dėl Sutarties sąlygų keitimo teisės aktų nustatyta tvarka, šie keitimai įforminami rašytiniu susitarimu.
3. Susitarimai dėl Sutarties pakeitimo įsigalioja nuo jų pasirašymo dienos, jei juose nenumatyta kita įsigaliojimo data. Susitarime Šalys gali numatyti, kad jis taikomas Šalių santykiams, atsiradusiems iki Susitarimo sudarymo.

**XII. SUTARTIES GALIOJIMAS IR NUTRAUKIMAS**

1. Sutartis įsigalioja ją pasirašius bei Rangovui pateikus Bendrosios dalies 52 punkte nurodytą Sutarties vykdymo užtikrinimą (jei taikoma) ir galioja iki visiško visų Sutartimi Šalių prisiimtų įsipareigojimų įvykdymo arba jos pasibaigimo kitais Sutartyje ar teisės aktuose nustatytais atvejais.
2. Sutartis gali būti nutraukta:
   1. rašytiniu abipusiu Šalių susitarimu;
   2. Sutartyje nustatytais atvejais ir tvarka;
   3. kitais VPĮ ir Lietuvos Respublikos civilinio kodekso (toliau – CK) nustatytais atvejais.
3. Užsakovas turi teisę vienašališkai nutraukti Sutartį, įspėjęs Rangovą prieš 20 darbo dienų, jei:
   1. Rangovas, nepaisydamas Užsakovo raginimo, ilgiau kaip 30 kalendorinių dienų nepradeda arba vėluoja atlikti Darbus ir susijusias paslaugas Sutartyje nustatytais terminais;
   2. Rangovas ilgiau kaip 30 (trisdešimt) dienų nuo Užsakovo nustatyto termino nepašalina statybos metu Užsakovo nustatytų Darbų defektų ir jų padarinių, įrenginių trūkumų, atsiradusių dėl Rangovo (subrangovų, tiekėjų) kaltės;
   3. Rangovas ilgiau kaip 20 (dvidešimt) dienų nuo Sutartyje ar jos prieduose nustatytų terminų vėluoja įvykdyti kitus sutartinius įsipareigojimus;
   4. Rangovas sudaro subrangos sutartį be Užsakovo iš ankstinio raštiško sutikimo;
   5. Rangovas ilgiau kaip 10 (dešimt) dienų vėluoja Sutartyje nustatytais atvejais pateikti naują Sutarties įvykdymo užtikrinimą tokiomis pačiomis sąlygomis kaip ir prieš tai pateiktas;
   6. Rangovas nesilaiko viešojo pirkimo sąlygose nurodytų aplinkos apsaugos reikalavimų;
   7. kai paaiškėja VPĮ 90 straipsnio 1 dalyje nurodytos aplinkybės ar kitos aplinkybės, dėl kurių Užsakovas negalės tinkamai vykdyti Sutarties ir atlikti Darbus Rangovas negali pateikti pagrįstų įrodymų, kad Sutartį įvykdys tinkamai;
   8. Rangovas padarė kitą esminį Sutarties pažeidimą, numatytą šioje Sutartyje, VPĮ ar CK.
4. Sutarties Bendrosios dalies 71.1–71.8 papunkčiuose nurodyti atvejai laikomi esminiais Sutarties sąlygų pažeidimais.
5. Rangovas turi teisę vienašališkai nutraukti Sutartį, įspėjęs Užsakovą prieš 20 darbo dienų, jei:
   1. Užsakovas ne dėl Rangovo kaltės vėluoja atlikti mokėjimą daugiau kaip 20 darbo dienų ir jeigu Rangovas apie vėlavimą prieš tai raštu pranešė Užsakovui;
   2. Užsakovas padarė esminį Sutarties pažeidimą, numatytą šioje Sutartyje ar CK.
6. Šalis, ketinanti vienašališkai nutraukti Sutartį, pranešime apie Sutarties nutraukimą nustato ne trumpesnį nei 10 darbo dienų terminą pranešime nurodytiems trūkumams ištaisyti. Jeigu kaltoji Šalis per pranešime nurodytą terminą nepašalina Sutarties pažeidimų, Sutartis laikoma nutraukta kitą dieną, pasibaigus įspėjimo apie Sutarties nutraukimą terminui, jei pranešime apie Sutarties nutraukimą nebuvo nustatytas kitas terminas.
7. Sutarties nutraukimas nepanaikina Šalies teisės reikalauti sumokėti netesybas, numatytas Sutartyje už sutartinių įsipareigojimų nevykdymą ar netinkamą vykdymą iki Sutarties nutraukimo, ir atlyginti nuostolius, patirtus dėl įsipareigojimų nevykdymo ar netinkamo vykdymo pagal šią Sutartį, kaip numatyta Sutarties nuostatose.

**XIII. NENUGALIMA JĖGA**

1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl aplinkybių, kurių Šalis negalėjo kontroliuoti ir protingai numatyti Sutarties sudarymo metu, ir negalėjo užkirsti kelio šių aplinkybių ar jų pasekmių atsiradimui bei nebuvo prisiėmusi tokių aplinkybių atsiradimo rizikos.
2. Esant nenugalimos jėgos aplinkybėms, Šalys Įstatymuose nustatyta tvarka yra atleidžiamos nuo netesybų mokėjimo ir nuostolių atlyginimo už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas atitinkamai pratęsiamas.
3. Šalis, prašanti ją atleisti nuo atsakomybės, privalo pranešti kitai Šaliai apie nenugalimos jėgos aplinkybes nedelsdama, bet ne vėliau kaip per 7 dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Šalis taip pat turi pateikti kitai Šaliai atitinkamą pranešimą, kai išnyksta įsipareigojimų nevykdymo pagrindas. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.
4. Nenugalima jėga nelaikoma tai, kad Šalis neturi reikiamų finansinių išteklių arba skolininko kontrahentai pažeidžia savo prievoles, arba skolininkas pažeidžia savo prievoles kontrahentams.
5. Nenugalimos jėgos aplinkybėms užtrukus ilgiau nei 3 (tris) mėnesius ir abiem Šalims nesudarius susitarimų dėl šios Sutarties pakeitimo, leidžiančio Šalims toliau vykdyti savo įsipareigojimus, kiekviena Sutarties Šalis gali vienašališkai nutraukti Sutartį, pranešant apie tai kitai Sutarties Šaliai raštu ne vėliau kaip prieš 20 (dvidešimt) darbo dienų.

**XIV. SUBTIEKĖJŲ PASITELKIMAS**

1. Jei Sutarties vykdymui Užsakovas pasitelkia subtiekėjus, prieš sudarydamas Sutartį, Rangovas privalo Užsakovui pranešti jam žinomų pasitelktų subtiekėjų pavadinimus, kontaktinius duomenis ir jų atstovus, jeigu jie nebuvo nurodyti viešojo pirkimo pasiūlyme. Rangovas privalo užtikrinti, kad Sutarties sudarymo momentu ir visą jos galiojimo laikotarpį Sutarties vykdymui pasitelkti subtiekėjai turėtų reikiamą kvalifikaciją ir patirtį bei neturėtų pašalinimo pagrindų (jeigu taikoma). Rangovas įsipareigoja informuoti Užsakovą apie šios informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
2. Rangovas Užsakovą apie naujai pasitelkiamus ir (ar) keičiamus subtiekėjus informuoja prieš 5 darbo dienas iki jų pasitelkimo ir (ar) keitimo pradžios.
3. Subtiekėjus, kurių pajėgumais Rangovas nesirėmė pirkimo sąlygose numatytiems kvalifikacijos reikalavimams pagrįsti, Rangovas gali keisti savo nuožiūra apie tai raštu informuodamas Užsakovą. Užsakovas turi teisę patikrinti, ar nėra subtiekėjo pašalinimo pagrindų (jeigu taikoma). Jeigu subtiekėjo padėtis atitinka bent vieną pirkimo sąlygose nustatytą pašalinimo pagrindą, Užsakovas reikalauja pakeisti šį subtiekėją reikalavimus atitinkančiu subtiekėju.
4. Subtiekėjus, kurių pajėgumais Rangovas rėmėsi Pirkimo sąlygose numatytiems reikalavimams pagrįsti, Rangovas gali keisti tik gavęs rašytinį Užsakovo sutikimą, prieš tai Užsakovui patikrinus ir įsitikinus, kad šis subtiekėjas turi reikiamą kvalifikaciją ir (ar) patirtį, taip pat, kad nėra pirkimo sąlygose nustatytų subtiekėjo pašalinimo pagrindų (jeigu taikoma). Šiame punkte numatyta sąlyga yra esminė ir jos pažeidimas bus laikomas esminiu Sutarties pažeidimu.
5. Užsakovas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami subtiekėjai.
6. Vadovaujantis VPĮ 88 straipsnio 2 dalimi, tais atvejais, kai subtiekėjas išreiškia norą pasinaudoti tiesioginio atsiskaitymo galimybe, sudaroma atskira trišalė sutartis tarp Užsakovo, Rangovo ir jo subtiekėjo, kurioje aprašoma tiesioginio atsiskaitymo su subtiekėju tvarka. Tiesioginis atsiskaitymas su subtiekėju neatleidžia Rangovo nuo jo prisiimtų įsipareigojimų pagal sutartį.

**XV. ASMENS DUOMENŲ APSAUGA**

1. Šalys, vykdydamos Sutartį, veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų teisės aktų reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
2. Šalys, vykdydamos Sutartį, privalo tinkamai tvarkyti viena kitos atstovų, specialistų ir kito personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia Sutarties vykdymui. Šalys įsipareigoja apie asmens duomenų tvarkymą tinkamai informuoti savo atstovus, specialistus ir kitą personalą, kurio asmens duomenys bus perduoti kitai Šaliai.
3. Šalis privalo informuoti kitą Šalį apie bet kokius atstovų, specialistų ir kito personalo bei jų asmens duomenų pasikeitimus, jei šie duomenys buvo perduoti kitai Šaliai.

**XVI. KITOS SUTARTIES SĄLYGOS**

1. Vykdydamos šią Sutartį, Šalys vadovaujasi Lietuvos Respublikos įstatymais, kitais norminiais teisės aktais ir šios Sutarties sąlygomis.
2. Rangovas patvirtina, kad yra gavęs visą būtiną informaciją, kurią Rangovas, panaudodamas savo žinias ir rūpestingumą, galėjo gauti iki Sutarties pasirašymo ir kuri gali turėti įtakos Sutarties kainai arba Darbams.
3. Sutarties Šalys Sutarties vykdymo metu privalo bendradarbiauti. Jeigu kyla kliūčių, trukdančių tinkamai vykdyti Sutartį, kiekviena Sutarties Šalis privalo imtis visų, nuo jos priklausančių priemonių toms kliūtims pašalinti.
4. Sutarties sudarymui, vykdymui ir aiškinimui taikoma Lietuvos Respublikos teisė.
5. Ginčus dėl Sutarties vykdymo Šalys turi spręsti derybose, tarpusavio konsultacijose. Jeigu ginčo išspręsti nepavyksta, Šalys ginčą sprendžia galiojančių įstatymų nustatyta tvarka tame Lietuvos Respublikos teisme, kurio veikimo teritorijai priklauso Užsakovo buveinė.
6. Sutartis, pasirašant popierinį dokumentą, sudaroma 2 (dviem) vienodą teisinę galią turinčiais egzemplioriais – po vieną egzempliorių abiem Sutarties Šalims. Elektroninės formos dokumentas sudaromas 1 (vienu) originaliu egzemplioriumi, Šalims pasirašant kvalifikuotais elektroniniais parašais su laiko žyma.

**XVII. ŠALIŲ PARAŠAI**

|  |  |
| --- | --- |
| Užsakovas: | Rangovas: |